નવી દિલ્હી : વુમન્સ ડેનાં દિવસે મંગળવારે સંસદમાં તો મહિલાઓનો દબદબો રહ્યો હતો પરંતુ સંસદની બહાર પણ મહિલાઓનો દબદબો રહ્યો હતો. સંસદની સંપુર્ણ કાર્યવાહી મહિલાઓ દ્વારા કરવામાં આવી હતી. જો કે આજે કોંગ્રેસનાં સાંસદ રંજીતા રંજન હાર્લિ ડેવિડસન લઇને સંસદ પહોંચ્યા હતા. રંજીતા બિહારનાં સુપૌલનાં સાંસદ છે. રંજીતાની છાપ પહેલાથી જ દબંગ નેતા તરીકેની રહી છે. સંસદમાં પણ તેની પડખે બોલતા પહેલા હજાર વખત વિચાર કરતા હોય છે.